GUÈRRA-E-PATZ-III-WEB	Era expedicion de Russia costèc mens de cinquanta mil òmes ara França actuau; era armada russa, enes diuèrses batalhes dera retirada de Vilna entà Moscòu, perdèc quate còps mès qu’era francesa, er encendi de Moscòu costèc era vida a cent mil russi, mòrts enes bòsqui, de hered e de misèria e, fin finau, ena sua marcha de Moscòu entà Oder, tanben era armada russa siguec deimada pes incleméncies der iuèrn; en arribar en Vilna solet compdaue damb cinquanta mil òmes, e en Kalic non arribauen as dètz-e-ueit mil.